Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 114/15/8803	Košice II, 20.4.2015
EEČ : 2-64-117-2015

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
V trestnej veci vedenej proti obvinenému XXXXX, nar. XXXXX pre trestný čin zanedbania povinnej výživy podľa § 213 ods. 1 Trestného zákona účinného  v čase spáchania skutku na tom skutkovom základe, že:

-	v dobe od 15.09.2003 do 20.04.2005 v Košiciach a inde si ako otec maloletých detí XXXXX, nar. XXXXX a XXXXX, nar. XXXXX, trvale bytom XXXXX voči svojim deťom neplní pravidelne svoju zákonnú vyživovaciu povinnosť, hoci mu táto bola určená rozsudkom  Okresného  súdu  Košice  XXXXX, vedeným pod číslom XXXXX zo dňa 09.06.1997, ktorý nadobudol právoplatnosť dňa 19.07.1997, ktorým boli deti XXXXX zverené do  výchovy matky a otca zaviazal prispievať na výživu syna XXXXX 700,-Sk  mesačne a dcéry XXXXX 700,-Sk, ktorý bol menený XXXXX súdu Košice XXXXX vedeným pod číslom XXXXX zo dňa 22.03.2004, ktorý nadobudol právoplatnosť dňa 26.05.2004, kde súd rozhodol o zvýšení výživného na maloletého XXXXX zo 700,-Sk na 1.400,-Sk a na maloletú XXXXX zo 700,-Sk na 1.100,-Sk mesačne, vždy do 15. dňa v mesiaci k rukám matky XXXXX, nar. XXXXX trvale bytom XXXXX, čím mu vznikol dlh na výživnom vo výške  najmenej 39.100,-Sk (1.297,90 €)

lebo trestné stíhanie je neprípustné, preto že ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené

Odôvodnenie:
Uznesením policajného orgánu OSV ÚJaKP, OR PZ Košice XXXXX Košice - XXXXX sp. zn. XXXXX zo dňa 21.02.2005 bolo podľa § 160 ods. 1 Trestného poriadku začaté trestné stíhanie pre trestný čin zanedbania povinnej výživy podľa § 213 ods. 1 Trestného zákona, účinného v čase spáchania skutku a dňa 20.04.2005 podľa § 163 ods. 1 Trestného poriadku vznesené obvinenie XXXXX na tom skutkovom základe, ako je to uvedené v predmetnom uznesení.

Preskúmaním predmetného spisu som v rámci prokurátorského dozoru zistila, že trestnú vec obvineného XXXXX prevzala Česká republika v rámci právnej pomoci a dňa 23.05.2006 štátna zástupkyňa Okresného štátneho zastupiteľstva v XXXXX vydala uznesenie, sp zn. XXXXX a v zmysle § 172 ods. 1 písm. f/ Trestného poriadku Českej republiky s poukazom na § 214 Trestného zákona  Českej republiky trestné stíhanie vedené proti obvinenému XXXXX za skutok  spočívajúci v tom, že v době od 15.10.2003 do 29.12.2005 v XXXXX , okres XXXXX a jine, nepřispíval řádne a ve stanovené výši na výživu svých nezl.dětí XXXXX, nar. XXXXX a XXXXX, nar. XXXXX, trvale bytem v Košicích, Slovenská republika, ačkoli mu vyživovací povinnost k nim vyplýva přímo ze zákona o rodině a výše výživného mu byla naposledy stanovena roszudkem Okresního soudu v Košicích XXXXX sp. zn.XXXXX ze dne 22.03.2004, jenž nabyl právní moci dne 26.05.2004, s účinností od 01.09.2003 tak, že na výživu XXXXX je povinen přispívat částkou ve výši 1.400,-Sk měsíčné a na výživu XXXXX je povinnen přispívat částkou ve výši  1.100,-Sk měsíčne, tedy celkově částkou ve výši 2.500,-Sk měsíčně, splatnou vždy každého 15. dne příslušného měsíce k rukám matky dětí XXXXX, čímž zapříčinil vznik dluhu na výživnem za uvedené období ve výši 55.000,-Sk, v němž byl spatřován trestný čin zanedbání povinné výživy podle § 213 ods. 1 Trestního zákona ČR zastavuje, neboť zanikla trestnost činu.

Uvedené rozhodnutie nadobudlo právoplatnosť dňa 06.06.2006.

Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 ods. 1 písm. e/ Trestného poriadku, nakoľko je trestné stíhanie neprípustné, ak ide o osobu, proti ktorej sa skoršie trestné stíhanie pre ten istý skutok skončilo  právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predprípravnom konaní zrušené.

Vzhľadom na vyššie uvedené som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Zuzana Pramuková-Kolesárová
prokurátorka